El veí Vicent Salvador Liern dóna 455 llibres per als fons bibliogràfics de Paterna
19/12/2019

# El veí Vicent Salvador Liern dóna 455 llibres per als fons bibliogràfics de Paterna

[![El veí Vicent Salvador Liern dóna 455 llibres per als fons bibliogràfics de Paterna](/images/noticias/2019/12/vicente-salvador-gr.jpg)](/images/noticias/2019/12/vicente-salvador-gr.jpg)

19.12.2019

Els exemplars donats pel poeta i filòleg de Paterna, valorats en 2.300€, aniran a parar a la sala que porta el seu nom i que ja inclou llibres donats en 2008

El catedràtic de l'UJI, poeta i filòleg de Paterna, Vicent Salvador Liern, ha donat 455 llibres valorats en aproximadament 2.300 euros que augmentaran el fons bibliogràfic de la Biblioteca de Paterna.  
  
Una donació que complementa els exemplars que ja va cedir de manera desinteressada en 2008, quan es va inaugurar la sala de la biblioteca que porta el seu propi nom, Sala Vicent Salvador Liern.  
  
La donació es compon, principalment, de llibres de literatura amb una àmplia temàtica. Hi ha llibres de lectura tant juvenils com d'adults, aquests últims principalment clàssics. També manuals de lingüística, de comentari de text, de gramàtica, d'Història de la literatura… I existeixen exemplars de llibres tant en valencià com en castellà.  
  
Després de la realització del procés de catalogació, els llibres donats constaran en el catàleg OPAC de la Xarxa de Lectura Pública Valenciana sota l'epígraf ‘Donació Vicent Salvador’.  
  
El regidor de Biblioteques, Lucas Jodar, ha agraït al paterner Vicent Salvador Liern aquesta importantíssima aportació “en nom de tots els veïns i veïnes de Paterna, demostrant una enorme sensibilitat donant 455 exemplars de llibres que augmentaran els actuals fons municipals”.